टेन्सेन्ट

टेन्सेन्ट होल्डिङ्स लिमिटेड () एक चिनियाँ बहुराष्ट्रिय प्रविधि समूह र नियन्त्रक कम्पनी हो जसको प्रधान कार्यालय सेन्जेनमा रहेको छ। यो राजस्वको आधारमा विश्वको सबैभन्दा धेरै कमाई गर्ने मल्टिमिडिया कम्पनीहरू मध्ये एक हो। यो यसको इक्विटी लगानीमा आधारित भिडियो गेम उद्योगमा विश्वको सबैभन्दा ठूलो कम्पनी पनि हो, टेन्सेन्ट गेम्स टेनसेन्ट इन्टरएक्टिभ इन्टरटेन्मेन्ट ग्रुप (आइइजी)को उपविभाजन हो जुन खेलहरूको प्रकाशनमा केन्द्रित छ।

सन् १९९८ मा स्थापना भएको यसको सहायक कम्पनीहरूले विश्वव्यापी रूपमा मनोरञ्जन, कृतिम बौद्धिकता र अन्य प्रविधि लगायत इन्टरनेटसँग सम्बन्धित विभिन्न सेवा र उत्पादनहरूको बजारीकरण गर्दछ।  यसको प्रधान कार्यालय सेन्जेनको नान्सन जिल्लामा रहेको छ।

टेन्सेन्ट विश्वको सबैभन्दा ठूलो भिडियो गेम विक्रेता हो, साथै सबैभन्दा आर्थिक रूपमा मूल्यवान कम्पनीहरू मध्ये एक हो। यो सबैभन्दा ठूलो सामाजिक सञ्जाल, उद्यम पूँजी, र लगानी निगमहरू मध्ये एक हो। यसको सेवाहरूमा सामाजिक सञ्जाल, सङ्गीत, वेब पोर्टलहरू, ई-वाणिज्य, मोबाइल गेमहरू, इन्टरनेट सेवाहरू, भुक्तानी प्रणालीहरू, स्मार्टफोनहरू, र बहुखेलाडी अनलाइन गेमहरू समावेश छन्। यसले तत्काल सन्देश वाहकहरू टेन्सेन्ट क्युक्यू, विच्याट सञ्चालन गर्दछ, र क्युक्यू डटकम सञ्चालन गर्दछ।  यसको स्वामित्व टेन्सेन्ट सङ्गीत पनि रहेको छ।

कम्पनीले सन् २०१८ मा ५०० अर्ब अमेरिकी डलरको बजार मूल्य पार गरेको थियो र यो मूल्याङ्कन सीमा पार गर्ने पहिलो एसियाली प्रविधि कम्पनी बनेको थियो। त्यसपछि यो चीनमा सबैभन्दा मूल्यवान सार्वजनिक रूपमा व्यापार गरिएको कम्पनीको रूपमा उदाएको छ, र फेब्रुअरी २०२२ सम्म बजार मूल्यको आधारमा विश्वको दसौँ सबैभन्दा मूल्यवान कम्पनी हो। सन् २०१५, २०१८ र २०२० मा, कम्पनीलाई बोस्टन कन्सल्टिङ ग्रुप र फास्ट कम्पनीद्वारा विश्वव्यापी ५० सबैभन्दा नवीन कम्पनीहरूको सूचीमा स्थान दिइएको थियो।  टेन्सेन्टको ६०० भन्दा बढी कम्पनीहरूमा हिस्सेदारी रहेको छ, र सन् २०१७ मा एसियामा प्रविधि कम्पनीहरूमा ध्यान केन्द्रित गर्न सुरु गरेको थियो।  सन् २०२१ को जनवरीमा टेन्सेन्टको मूल्याङ्कन १ खर्ब अमेरिकी डलर पुगेको थियो।

 सन्दर्भ सामग्रीहरू 

 बाह्य कडीहरू 

 आधिकारिक वेबसाइट


श्रेणी:टेन्सेन्ट 
श्रेणी:चिनियाँ ब्रान्डहरू
श्रेणी:सेन्जेनमा आधारित कम्पनीहरू
श्रेणी:चीनका सफ्टवेयर कम्पनीहरू
श्रेणी:चीनका अनलाइन कम्पनीहरू
श्रेणी:भिडियो गेम विकासकर्ता कम्पनीहरू